*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Μαΐου 1987

για την παροχή άδειας στην Ιρλανδία να προβεί σε ενδοκοικοτική επιτήρηση των εισαγωγών ορισμένων αζωτούχων χημικών λιπασμάτων, καταγωγής ορισμένων τρίτων χωρών, τα οποία έχουν τεθεί σε ελεύθερη κυκλοφορία σε άλλα κράτη μέλη

(Το κείμενο στην αγγλική γλώσσα είναι το μόνο αυθεντικό)

(87/330/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εχοντάς υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επιτήρησης και άμυνας που μπορούν να λάβουν τα κράτη μέλη μετά από έγκριση έναντι ορισμένων προϊόντων καταγωγής τρίτων χωρών, που έχουν τεθεί σε ελεύθερη κυκλοφορία σε ένα άλλο κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της απόφασης 80/47/ΕΟΚ, τα κράτη μέλη μπορούν να προβούν σε ενδοκοινοτική επιτήρηση των εισαγωγών που αναφέρονται σ' αυτή, μόνο μετά από προηγούμενη έγκριση της Επιτροπής·

ότι η ιρλανδική κυβέρνηση υπέβαλε αίτηση με βάσει το άρθρο 2 της απόφασης 80/47/ΕΟΚ στην Επιτροπή των Ευρωπαϊκών Κοινοτήτων για να της δοθεί η έγκριση να υποβάλει σε ενδοκοινοτική επιτήρηση ορισμένα αζωτούχα χημικά λιπάσματα που υπάγονται στην κλάση ex 31.02 του κοινού δασμολογίου, καταγωγής Αλβανίας, Βουλγαρίας, Ουγγαρίας, Πολωνίας, Λαϊκής Δημοκρατίας της Γερμανίας, Ρουμανίας, Τσεχοσλοβακίας και Σοβιετικής Ένωσης, τα οποία έχουν τεθεί σε ελεύθερη κυκλοφορία στα άλλα κράτη μέλη·

ότι, με βάση το άρθρο 9 παράγραφος 4 του κανονισμού (ΕΟΚ) αριθ. 3420/83 του Συμβουλίου (2), η Επιτροπή τροποποίησε με την απόφασή της της 9ης Μαΐου 1987 το ιρλανδικό καθεστώς κατά την εισαγωγή αζωτούχων χημικών λιπασμάτων και, κατά συνέπεια, υπέβαλε τις εισαγωγές αυτών των προϊόντων στην Ιρλανδία σε πασοτικούς περιορισμούς μέχρι τις 31 Δεκεμβρίου 1987· ότι υπάρχουν διαφορές στους όρους στους οποίους υποβάλλονται οι εν λόγω εισαγωγές στα διάφορα κράτη μέλη·

ότι αυτές οι διαφορές μπορούν να προκαλέσουν διαστρεβλώσεις του εμπορίου·

ότι οι ιρλανδικές αρχές προέβαλαν το επιχείρημα ότι αυτές οι διαστρεβλώσεις του εμπορίου μπορούν να προκαλέσουν και να επιδεινώσουν τις οικονομικές δυσκολίες που αντιμετωπίζει η εν λόγω βιομηχανία·

ότι σχετικά με την κατάσταση της εν λόγω εθνικής παραγωγής, οι πληροφορίες που έλαβε η Επιτροπή δείχνουν ότι, στην Ιρλανδία, οι εισαγωγές ουρίας, καταγωγής τρίτων χωρών, που ήταν ανύπαρκτες μέχρι το 1985, αυξήθηκαν σε 32 774 τόνους κατά την περίοδο Ιουλίου 1985 - Ιουνίου 1986 και σε 25 422 τόνους κατά το τελευταίο εξάμηνο του 1986·

ότι οι εισαγωγές μείγματος νιτρικού αμμωνίου και ανθρακικού ασβεστίου καταγωγής τρίτων χωρών αυξήθηκαν από 37 016 τόνους σε 71 479 τόνους το 1986·

ότι η παραγωγή ουρίας παρέμεινε στάσιμη σε 287 000 περίπου τόνους από το 1982 έως το 1986 και ότι η παραγωγή μείγματος νιτρικού αμμωνίου και ανθρακικού ασβεστίου μειώθηκε από 435 000 τόνους σε 378 000 τόνους κατά την ίδια περίοδο· ότι το τμήμα της αγοράς που κατέχουν αυτά τα προϊόντα στην εγχώρια αγορά μειώθηκε από 83 % σε 54 % όσον αφορά την ουρία και από 79 % σε 62 % όσον αφορά τα μείγματα νιτρικού αμμωνίου και ανθρακικού ασβεστίου·

ότι οι τιμές των εν λόγω εισαγωγών είναι σημαντικά κατώτερες από τις τιμές των ομοειδών προϊόντων που παρασκευάζονται στην Ιρλανδία·

ότι, όσον αφορά ειδικότερα την ουρία, οι κοινοτικές εισαγωγές αυτού του προϊόντος καταγωγής χωρών κρατικού εμπορίου αυξήθηκαν από 120 000 τόνους το 1984 σε 530 239 τόνους το 1986·

ότι, λαμβανομένων υπόψη των στοιχείων που αναφέρονται ανωτέρω και ειδικότερα της εξέλιξης των εισαγωγών των εν λόγω προϊόντων στην Ιρλανδία και στην υπόλοιπη Κοινότητα, και των πολύ χαμηλών τιμών με τις οποίες πραγματοποιούνται αυτές οι εισαγωγές, υπάρχει ο κίνδυνος να εξελιχθούν απρόβλεπτες και μαζικές διαστρεβλώσεις του εμπορίου, που μπορούν να επιφέρουν οικονομικές δυσκολίες·

ότι, σ' αυτές τις συνθήκες, πρέπει να εξασφαλιστεί μια πλήρης ενημέρωση σχετικά με τις προβλεπόμενες ενδοκοινοτικές εισαγωγές με σκοπό να αποτραπεί κάθε επικίνδυνη εξέλιξη και να βρεθούν, κατά περίπτωση, οι αναγκαίες λύσεις· ότι, κατά συνέπεια, πρέπει να υποβληθούν οι εν λόγω εισαγωγές καταγωγής των εν λόγω τρίτων χωρών σε προηγούμενη ενδοκοινοτική επιτήρηση σύμφωνα με το άρθρο 2 της απόφασης 80/47/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται στην Ιρλανδία να υποβάλει μέχρι τις 31 Δεκεμβρίου 1987, σύμφωνα με το άρθρο 2 της απόφασης 80/47/ΕΟΚ σε ενδοκοινοτική επιτήρηση τα προϊόντα που αναφέρονται στο παράρτημα, καταγωγής Αλβανίας, Βουλγαρίας, Ουγγαρίας, Πολωνίας, Λαϊκής Δημοκρατίας της Γερμανίας, Ρουμανίας, Τσεχοσλοβακίας και Σοβιετικής Ένωσης, που έχουν τεθεί σε ελεύθερη κυκλοφορία στα άλλα κράτη μέλη.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 25 Μαΐου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 346 της 8. 12. 1983, σ. 6.

ΠΑΡΑΡΤΗΜΑ

1.2.3 // // // // Κλάση

του κοινού

δασμολογίου

// Κώδικας ΝΙΜΕΧΕ

// Περιγραφή εμπορευμάτων

// // // // ex 31.02 // 31.02-15, 80 // Ουρία // // 31.02-30 // Μείγματα νιτρικού αμμωνίου και ανθρακικού ασβεστίου // // //